CELEX: 62007CA0151
Language: lt
Date: 2008-12-04 00:00:00
Title: Byla C-151/07 2008 m. gruodžio 4 d. Teisingumo Teismo (antroji kolegija) sprendimas byloje ( Symvoulio tis Epikrateias (Graikija) prašymas priimti prejudicinį sprendimą) Theologos-Grigorios Chatzithanasis prieš Ypourgos Ygeias kai Koinonikis Allilengyis, OEEK (Organismos Epangelmatikis Ekpaidefsis kai Katartisis) (Direktyva 92/51/EEB — Diplomų pripažinimas — Laisvųjų studijų centre , kuris priimančiosios valstybės narės nepripažįstamas kaip švietimo įstaiga, baigtos studijos — Optikas)

24.1.2009   
            
            
               LT
            
            
               Europos Sąjungos oficialusis leidinys
            
            
               C 19/2
            
         2008 m. gruodžio 4 d. Teisingumo Teismo (antroji kolegija) sprendimas byloje (Symvoulio tis Epikrateias (Graikija) prašymas priimti prejudicinį sprendimą) Theologos-Grigorios Chatzithanasis prieš Ypourgos Ygeias kai Koinonikis Allilengyis, OEEK (Organismos Epangelmatikis Ekpaidefsis kai Katartisis)
   
   (Byla C-151/07) (1)
   
   (Direktyva 92/51/EEB - Diplomų pripažinimas - „Laisvųjų studijų centre“, kuris priimančiosios valstybės narės nepripažįstamas kaip švietimo įstaiga, baigtos studijos - Optikas)
   (2009/C 19/03)
   Proceso kalba: graikų
   Prašymą priimti prejudicinį sprendimą pateikęs teismas
   Symvoulio tis Epikrateias
   Šalys pagrindinėje byloje
   
      Ieškovas: Theologos-Grigorios Chatzithanasis
   Atsakovai: Ypourgos Ygeias kai Koinonikis Allilengyis, OEEK (Organismos Epangelmatikis Ekpaidefsis kai Katartisis)
   Dalykas
   Prašymas priimti prejudicinį sprendimą — Symvoulio tis Epikrateias — EB 149 ir 150 straipsnių ir 1992 m. birželio 18 d. Tarybos direktyvos 92/51/EEB dėl antrosios bendros profesinio mokymo ir lavinimo pripažinimo sistemos, papildančios Direktyvą 89/48/EEB (OL L 209), aiškinimas — Profesinio mokymo dokumento, suteikiančio teisę verstis optiko profesija šį dokumentą išdavusio valstybėje narėje, nepripažinimas priimančiojoje valstybėje narėje — Didžiosios studijų dalies išklausymas įstaigoje, kuri teisėtai veikia priimančiojoje valstybėje narėje, bet kuri nepripažįstama švietimo įstaiga pagal šios valstybės teisės aktus.
   Rezoliucinė dalis
   1992 m. birželio 18 d. Tarybos direktyvos 92/51/EEB dėl antrosios bendros profesinio mokymo ir lavinimo pripažinimo sistemos, papildančios Direktyvą 89/48/EEB, iš dalies pakeistos 2001 m. gegužės 14 d. Europos Parlamento ir Tarybos direktyva 2001/19/EB, 1 straipsnio a punktas, 3 ir 4 straipsniai turi būti aiškinami taip, kad pagal minėtos direktyvos 3 straipsnį priimančios valstybės narės kompetentingos institucijos privalo, atsižvelgdamos į minėtos direktyvos 4 straipsnyje numatytas sąlygas, pripažinti kitos kompetentingos institucijos kitoje valstybėje narėje išduotą diplomą, nors šis diplomas išduotas po profesinio mokymo ir lavinimo, kuris visas ar didžiąja dalimi buvo įgytas priimančioje valstybėje narėje esančioje įstaigoje, kuri pagal pastarosios valstybės įstatymus nėra pripažįstama švietimo įstaiga.
   
      (1)  OL C 117, 2007 5 26.